Bruno (futbolchi)

Bruno Saltor Grau () (1980-yil 1-oktyabrda tugʻilgan), oddiygina Bruno nomi bilan tanilgan, ispaniyalik futbol murabbiyi va oʻng qanot himoyachisi sifatida oʻynagan sobiq futbolchi.

U oʻzining professional faoliyatini „Espanyol“da boshlagan va La Liganing 128ta oʻyinida maydonga tushgan, asosiy faoliyati „Almeriya“ va " Valensiya " klublarida oʻtgan. 2012-yilda u „Brighton &Hove Albion“ bilan shartnoma imzoladi va yetti yilni ingliz klubida oʻtkazgan.

 Klubdagi faoliyati 

 Ispaniya 
Kataloniya, Barselona, El Masnou shahrida tugʻilgan Bruno RCD Espanyolning akademiyasida tahsil olgan. U asosiy jamoa safida faqat bir marta maydonga tushgan. 2001-yil 29-sentyabrda „Rayo Valyekano“ga qarshi oʻyinda 8 daqiqa oʻynagan.

Gimnassic de Tarragona (ijara) va UE Lleida bilan yana ikki marta oʻz viloyatida oʻynaganidan soʻng, Bruno 2006-yilning yozida UD Almeria safiga qoʻshilgan. Andalusiya jamoasining La Ligaga koʻtarilishida muhim rol oʻynagan. 2007\08-yilgi mavsumida u atigi toʻrtta liga oʻyinini oʻtkazib yuborgan.

2009-yil iyun oyi oʻrtalarida Bruno „Valensiya“ bilan uch yillik shartnoma imzolagan va „Almeriya“ning sobiq bosh murabbiyi Unai Emeri bilan yana bir jamoda birlashgan.

 Brighton & Hove Albion 
2012-yilning 25-iyunida „Valensiya“ safida ikki mavsumda yana 33 ta oʻyin oʻtkazgandan soʻng erkin agent sifatida EFL chempionatining „Brighton & Hove Albion“ klubi bilan ikki yillik shartnoma imzolagan. U oʻzining yangi jamoasidagi ilk golini 24-noyabr kuni Bolton Wanderersga qarshi oʻyinda (1:1) kiritgan.

36 yoshida Bruno oʻz pozitsiyasida asosiy oʻyinchi boʻlib jamoasiga 34 yildan keyin 2016/17-yilgi mavsum oxirida Premer-ligaga koʻtarilishiga yordam bergan. Avvalroq, 2017-yilning mart oyida Bruno shartnomani bir yilga uzaytirishga rozi boʻlgan va 20-aprelda u Yilning eng yaxshi jamoasiga kiritilgan.

Bruno 2017-yilning 12-avgust kuni Angliya chempionatida debyut qilgan va oʻz maydonida „Manchester City“ga 2:0 hisobida magʻlub boʻlgan. 2018-yil 3-aprelda u yangi bir yillik shartnoma imzolagan. Ikki hafta oʻtgach, u yanvar oyida ilk oʻyinda "Tottenxem"ga qarshi maydonga tushgan va jamoasi bilan 1:1 hisobida durang oʻynagan.

2018/2019-yilgi mavsumning ochilish oʻyinida jarohat olgan Bruno oʻz oʻrnini ispaniyalik Martin Montoyaga boy bergan. Oktyabr oyi boshida safga qaytganiga qaramay, ketma-ket uchta gʻalaba qozongan boʻlsa ham, maydonga kam tusha boshlagan.

2019-yilning 10-mayida Bruno mavsum oxirida faoliyatini yakunlashini eʼlon qilgan. Uning oxirgi oʻyini „Manchester City“ga qarshi oʻtkazilgan. Uning jamoasi 4:1 hisobida magʻlub boʻlgan.

 Murabbiylik faoliyati 
2019-yil iyun oyida Bruno oʻzining sobiq klubi „Brighton & Hove Albion“da oʻyinchilarni rivojlantirish boʻyicha katta murabbiy etib tayinlangan.

2022-yil 8-sentyabrda Bruno Grem Potterni oʻrniga, "Chelsi"ga murabbiy boʻlgan.

 Klub statistikasi 
+KlubMavsumLigaMamlakat KubogiLigaBoshqaJamiDivizionOʻyinGolOʻyinGolOʻyinGolOʻyinGolOʻyinGolEspanyol B2000—2001Segunda Divizión B322——603822001—2002Segunda Divizión B91———912002—2003Segunda Divizión B313———313Jami726——60786Espanyol2001—2002La Liga1010——20Gimnàstic (Ijara)2001—2002Segunda Divizión14000——140Lleida2003—2004Segunda Divizión B341——503912004—2005Segunda Divizión37010——3802005—2006Segunda Divizión39040——430Jami110150—501201Almería2006—2007Segunda Divizión36000——3602007—2008La Liga34020——3602008—2009La Liga34030——370Jami104050——1090Valencia2009—2010La Liga26030—813712010—2011La Liga19020—402502011—2012La Liga14010—30180Jami59060—151801Brighton & Hove Albion2012—2013Championship3010010003112013—2014Championship3310000003312014—2015Championship3531010—3732015—2016Championship4610000204812016—2017Championship4200000—4202017—2018Premier Liga2501000—2602018—2019Premier Liga1404000—180Jami22566020202356Karyerada jami585132302028163814

 Yutuqlari 
Lleida

 Segunda B divizioni : 2003—2004.

Brighton & Hove Albion

 EFL chempionatining ikkinchi oʻrin sovrindori: 2016—2017.

 Manbalar 

Turkum:Angliyadagi muhojir erkak futbolchilar
Turkum:Segunda División B oʻyinchilari
Turkum:La Liga oʻyinchilari
Turkum:Yashayotgan insonlar
Turkum:1980-yilda tugʻilganlar
Turkum:Alifbo boʻyicha futbolchilar
Turkum:Ispaniyalik erkak futbolchilar